**Хуҗалык җәмгыятьләренең идарә итү һәм тикшереп тору**

**органнарында дәүләт мәнфәгатьләрендә эш итүче вәкилләр турында**

Татарстан Республикасы

Дәүләт Советы тарафыннан

2023 елның 8 июнендә

кабул ителде

1 статья. **Әлеге Законның җайга салу предметы**

Әлеге Закон хуҗалык җәмгыятьләренең идарә итү һәм тикшереп тору органнарында Татарстан Республикасы мәнфәгатьләрендә эш итүче вәкилләрне (алга таба – дәүләт мәнфәгатьләрендә эш итүче вәкил) билгеләп кую, сайлау өчен күрсәтү, билгеләп куюны һәм сайлау өчен күрсәтүне килештерү өлкәсендәге мөнәсәбәтләрне, шулай ук күрсәтелгән затлар тарафыннан хуҗалык җәмгыятьләре белән идарә итү мәсьәләләре буенча карарлар проектларына тавыш биргәндә үз позициясен килештерү мәсьәләләрен җайга сала.

2 статья. **Дәүләт мәнфәгатьләрендә эш итүче вәкилләр эшчәнлегенең хокукый нигезләре**

Дәүләт мәнфәгатьләрендә эш итүче вәкилләр үз эшчәнлекләрен федераль законнар, әлеге Закон һәм дәүләт мәнфәгатьләрендә эш итүче вәкилләрне билгеләп кую, сайлау өчен күрсәтү, билгеләп куюны һәм сайлау өчен күрсәтүне килештерү тәртибен һәм күрсәтелгән затлар тарафыннан хуҗалык җәмгыятьләре белән идарә итү мәсьәләләре буенча карарлар проектларына тавыш биргәндә үз позициясен килештерү тәртибен билгели торган башка Татарстан Республикасы норматив хокукый актлары нигезендә гамәлгә ашыралар.

3 статья. **Дәүләт мәнфәгатьләрендә эш итүче вәкилләргә, хуҗалык җәмгыятьләренең идарә итү һәм тикшереп тору органнарына билгеләп кую, сайлау өчен күрсәтү, билгеләп куюны һәм сайлау өчен күрсәтүне килештерү тәртибенә карата гомуми таләпләр**

1. Дәүләт мәнфәгатьләрендә эш итүче вәкилләр булып Татарстан Республикасы дәүләт вазыйфаларын, Татарстан Республикасы дәүләт граждан хезмәте вазыйфаларын биләүче затлар, шулай ук әлеге Законның 9 статьясы нигезендә башка затлар тора ала.
2. Дәүләт мәнфәгатьләрендә эш итүче вәкилләрне билгеләп кую, сайлау өчен күрсәтү, билгеләп куюны һәм сайлау өчен күрсәтүне килештерү түбәндәге хуҗалык җәмгыятьләренең идарә итү һәм тикшереп тору органнарына гамәлгә ашырыла:
3. аларга карата махсус хокукны («алтын акция») куллану турындагы карар кабул ителгән;

2) акцияләре (устав капиталларындагы өлешләре) Татарстан Республикасы милкендә булган;

3) акцияләренә (устав капиталларындагы өлешләренә) хуҗалык җәмгыятьләре ия булган, аларның акцияләренең (устав капиталларындагы өлешләренең) 50 проценттан артыгы Татарстан Республикасы милкендә була.

1. Дәүләт мәнфәгатьләрендә эш итүче вәкилләрне билгеләп кую, билгеләп куюны килештерү түбәндәге хуҗалык җәмгыятьләренең идарә итү һәм тикшереп тору органнарына гамәлгә ашырыла:

1) аларга карата махсус хокукны («алтын акция») куллану турындагы карар кабул ителгән;

2) акцияләренең (устав капиталларындагы өлешләренең) 100 проценты Татарстан Республикасы милкендә булган.

1. Әлеге статьяның 3 өлешендә күрсәтелмәгән очракларда дәүләт мәнфәгатьләрендә эш итүче вәкилләрне сайлау өчен күрсәтү, сайлау өчен күрсәтүне килештерү гамәлгә ашырыла.

5. Татарстан Республикасы дәүләт вазыйфаларын, Татарстан Республикасы дәүләт граждан хезмәте вазыйфаларын биләүче затлар хуҗалык җәмгыятьләренең идарә итү һәм тикшереп тору органнарында дәүләт мәнфәгатьләрендә эш итүне түләүсез нигездә башкаралар.

4 статья. **Дәүләт мәнфәгатьләрендә эш итүче вәкилләрне билгеләп куюны, сайлау өчен күрсәтүне, билгеләп куюны һәм сайлау өчен күрсәтүне килештерүне гамәлгә ашыручы органнар**

Дәүләт мәнфәгатьләрендә эш итүче вәкилләрне билгеләп кую, сайлау өчен күрсәтү, билгеләп куюны һәм сайлау өчен күрсәтүне килештерү түбәндәгеләр тарафыннан гамәлгә ашырыла:

1. Татарстан Республикасы Рәисе;
2. Татарстан Республикасы Дәүләт Советы;
3. Татарстан Республикасы Министрлар Кабинеты;
4. Татарстан Республикасы башкарма хакимиятенең мөлкәт мөнәсәбәтләре өлкәсендәге вәкаләтле органы.

5 статья. **Татарстан Республикасы Рәисе тарафыннан дәүләт мәнфәгатьләрендә эш итүче вәкилләрне билгеләп кую, сайлау өчен күрсәтү, билгеләп куюны һәм сайлау өчен күрсәтүне килештерү**

Татарстан Республикасы Рәисе күрсәтмәсе белән түбәндәгеләр гамәлгә ашырыла:

1. акцияләре Татарстан Республикасы милкендә булган, Татарстан Республикасы икътисады өчен аеруча әһәмияткә ия булган хуҗалык җәмгыятьләренең идарә итү һәм тикшереп тору органнарына Татарстан Республикасы Рәисе, Татарстан Республикасы Премьер-министры, Татарстан Республикасы Премьер-министры урынбасарлары, Татарстан Республикасы Рәисе Администрациясе Җитәкчесе, республика башкарма хакимият органнары җитәкчеләре вазыйфаларын, Татарстан Республикасы Рәисе Администрациясендә, Татарстан Республикасы Министрлар Кабинеты Аппаратында, республика башкарма хакимият органнарында Татарстан Республикасы дәүләт граждан хезмәте вазыйфаларын биләүче дәүләт мәнфәгатьләрендә эш итүче вәкилләрне билгеләп кую, сайлау өчен күрсәтү;
2. Татарстан Республикасы Рәисе, Татарстан Республикасы Премьер-министры, Татарстан Республикасы Премьер-министры урынбасарлары, Татарстан Республикасы Рәисе Администрациясе Җитәкчесе, республика башкарма хакимият органнары җитәкчеләре вазыйфаларын, Татарстан Республикасы Рәисе Администрациясендә, Татарстан Республикасы Министрлар Кабинеты Аппаратында, республика башкарма хакимият органнарында Татарстан Республикасы дәүләт граждан хезмәте вазыйфаларын биләүче дәүләт мәнфәгатьләрендә эш итүче вәкилләрне әлеге Законның 3 статьясындагы 2 өлешенең 1 пунктында күрсәтелгән хуҗалык җәмгыятьләренең идарә итү һәм тикшереп тору органнарына билгеләп кую, билгеләп куюны килештерү, шулай ук әлеге Законның 3 статьясындагы 2 өлешенең 2 пунктында күрсәтелгән хуҗалык җәмгыятьләренең идарә итү органнарына билгеләп кую, сайлау өчен күрсәтү, билгеләп куюны һәм сайлау өчен күрсәтүне килештерү;
3. әлеге Законның 3 статьясындагы 2 өлешенең 3 пунктында күрсәтелгән хуҗалык җәмгыятьләренең идарә итү һәм тикшереп тору органнарына дәүләт мәнфәгатьләрендә эш итүче вәкилләрне билгеләп куюны һәм сайлау өчен күрсәтүне килештерү.

6 статья. **Татарстан Республикасы Дәүләт Советы тарафыннан дәүләт мәнфәгатьләрендә эш итүче вәкилләрне билгеләп кую, сайлау өчен күрсәтү, билгеләп куюны һәм сайлау өчен күрсәтүне килештерү**

1. Татарстан Республикасы Дәүләт Советы карары белән түбәндәгеләр гамәлгә ашырыла:
2. әлеге Законның 3 статьясындагы 2 өлешенең 1 һәм 2 пунктларында күрсәтелгән хуҗалык җәмгыятьләренең идарә итү органнарына Татарстан Республикасы Дәүләт Советы депутатларын билгеләп кую, сайлау өчен күрсәтү;
3. әлеге Законның 5 статьясындагы 3 пунктында һәм 7 статьясындагы 1 өлешенең 1 пунктында каралган очракларда Татарстан Республикасы Дәүләт Советы депутатлары тарафыннан хуҗалык җәмгыятьләренең идарә итү органнарында дәүләт мәнфәгатьләрендә эш итүче вәкилләр вәкаләтләрен гамәлгә ашыруны килештерү.

2. Татарстан Республикасы Дәүләт Советы депутатлары хуҗалык җәмгыятьләренең идарә итү органнарында дәүләт мәнфәгатьләрендә эш итүче вәкилләр вәкаләтләрен яңа чакырылыш Татарстан Республикасы Дәүләт Советы эшли башлаган көнгә кадәр гамәлгә ашыралар.

7 статья. **Татарстан Республикасы Министрлар Кабинеты тарафыннан дәүләт мәнфәгатьләрендә эш итүче вәкилләрне билгеләп кую, сайлау өчен күрсәтү, билгеләп куюны һәм сайлау өчен күрсәтүне килештерү**

1. Татарстан Республикасы Министрлар Кабинеты күрсәтмәсе белән түбәндәгеләр гамәлгә ашырыла:

1) әлеге Законның 3 статьясындагы 2 өлешенең 1 һәм 2 пунктларында күрсәтелгән, әлеге статьяның 2 өлешендәге 1 пунктында күрсәтелгән исемлеккә кертелгән хуҗалык җәмгыятьләренең идарә итү һәм тикшереп тору органнарына әлеге Законның 5 статьясындагы 2 пунктында һәм 6 статьясындагы 1 өлешенең 2 пунктында каралган билгеләп куюны һәм сайлау өчен күрсәтүне килештерү нигезендә дәүләт мәнфәгатьләрендә эш итүче вәкилләрне билгеләп кую, сайлау өчен күрсәтү;

2) әлеге Законның 3 статьясындагы 2 өлешенең 1 һәм 2 пунктларында күрсәтелгән, әлеге статьяның 2 өлешендәге 2 пунктында күрсәтелгән исемлеккә кертелгән хуҗалык җәмгыятьләренең идарә итү һәм тикшереп тору органнарына республика башкарма хакимият органнары җитәкчеләре вазыйфаларын, Татарстан Республикасы Министрлар Кабинеты Аппаратында, республика башкарма хакимият органнарында Татарстан Республикасы дәүләт граждан хезмәте вазыйфаларын биләүче дәүләт мәнфәгатьләрендә эш итүче вәкилләрне билгеләп кую, сайлау өчен күрсәтү;

3) әлеге Законның 3 статьясындагы 2 өлешенең 2 пунктында күрсәтелгән, аларның идарә итү органнарына билгеләп кую, сайлау өчен күрсәтү Татарстан Республикасы башкарма хакимиятенең мөлкәт мөнәсәбәтләре өлкәсендәге вәкаләтле органы тарафыннан гамәлгә ашырыла торган хуҗалык җәмгыятьләренең идарә итү органнарына республика башкарма хакимият органнары җитәкчеләре вазыйфаларын биләүче дәүләт мәнфәгатьләрендә эш итүче вәкилләрне билгеләп куюны һәм сайлау өчен күрсәтүне килештерү.

1. Татарстан Республикасы Министрлар Кабинеты тарафыннан түбәндәгеләр раслана:
2. хуҗалык җәмгыятьләре исемлеге, аларның идарә итү һәм тикшереп тору органнарына дәүләт мәнфәгатьләрендә эш итүче вәкилләр Татарстан Республикасы Рәисе белән килештергәннән соң Татарстан Республикасы Министрлар Кабинеты тарафыннан билгеләп куела, сайлау өчен күрсәтелә;

2) хуҗалык җәмгыятьләре исемлеге, аларның идарә итү һәм тикшереп тору органнарына дәүләт мәнфәгатьләрендә эш итүче вәкилләр Татарстан Республикасы Министрлар Кабинеты тарафыннан билгеләп куела, сайлау өчен күрсәтелә.

8 статья. **Татарстан Республикасы башкарма хакимиятенең мөлкәт мөнәсәбәтләре өлкәсендәге вәкаләтле органы тарафыннан дәүләт мәнфәгатьләрендә эш итүче вәкилләрне билгеләп кую, сайлау өчен күрсәтү**

Татарстан Республикасы башкарма хакимиятенең мөлкәт мөнәсәбәтләре өлкәсендәге вәкаләтле органы күрсәтмәсе белән түбәндәгеләр гамәлгә ашырыла:

1. әлеге Законның 3 статьясындагы 2 өлешенең 2 пунктында күрсәтелгән хуҗалык җәмгыятьләренең идарә итү органнарына әлеге Законның 7 статьясындагы 1 өлешенең 3 пунктында каралган билгеләп куюны һәм сайлау өчен күрсәтүне килештерү нигезендә республика башкарма хакимият органнары җитәкчеләре вазыйфаларын биләүче дәүләт мәнфәгатьләрендә эш итүче вәкилләрне билгеләп кую, сайлау өчен күрсәтү;
2. әлеге Законның 3 статьясындагы 2 өлешенең 1 һәм 2 пунктларында күрсәтелгән хуҗалык җәмгыятьләренең идарә итү һәм тикшереп тору органнарына тиешенчә Татарстан Республикасы Министрлар Кабинетының, республика башкарма хакимият органнарының язмача тәкъдимнәре нигезендә Татарстан Республикасы Министрлар Кабинеты Аппаратында, республика башкарма хакимият органнарында Татарстан Республикасы дәүләт граждан хезмәте вазыйфаларын биләүче дәүләт мәнфәгатьләрендә эш итүче вәкилләрне билгеләп кую, сайлау өчен күрсәтү;

3) әлеге Законның 3 статьясындагы 2 өлешенең 2 пунктында күрсәтелгән, аларның акцияләре (устав капиталларындагы өлешләре) белән идарә итү ышанычлы идарә итүгә яисә башка төрдәге идарә итүгә, хуҗалык итүгә тапшыру карала торган шартнамәләр һәм килешүләр нигезендә юридик яисә физик затлар тарафыннан гамәлгә ашырыла торган хуҗалык җәмгыятьләренең идарә итү һәм тикшереп тору органнарына дәүләт мәнфәгатьләрендә эш итүче вәкилләрне билгеләп куюны һәм сайлау өчен күрсәтүне килештерү.

9 статья. **Хуҗалык җәмгыятьләренең идарә итү һәм тикшереп тору органнарында Татарстан Республикасы мәнфәгатьләрендә эш итү шартнамәсе нигезендә дәүләт мәнфәгатьләрендә эш итү**

1. Дәүләт мәнфәгатьләрендә эш итүче вәкилләр булып, Татарстан Республикасы дәүләт вазыйфаларын, Татарстан Республикасы дәүләт граждан хезмәте вазыйфаларын биләүче затлардан тыш, Татарстан Республикасы Министрлар Кабинеты тарафыннан билгеләнгән квалификация таләпләренә җавап бирүче башка затлар да билгеләнеп куела ала.
2. Әлеге статьяның 1 өлешендә күрсәтелгән башка затлар дәүләт мәнфәгатьләрендә эш итүне Татарстан Республикасы башкарма хакимиятенең мөлкәт мөнәсәбәтләре өлкәсендәге вәкаләтле органы белән граждан законнары нигезендә төзелә торган хуҗалык җәмгыятьләренең идарә итү һәм тикшереп тору органнарында Татарстан Республикасы мәнфәгатьләрендә эш итү шартнамәсенә таянып гамәлгә ашыралар.

10 статья. **Хуҗалык җәмгыяте белән идарә итү мәсьәләләре буенча карарлар проектларына тавыш биргәндә позицияне килештерү**

1. Дәүләт мәнфәгатьләрендә эш итүче вәкилләр, хуҗалык җәмгыяте белән идарә итү мәсьәләләре буенча карарлар проектларына тавыш биргәндә, Татарстан Республикасы башкарма хакимиятенең мөлкәт мөнәсәбәтләре өлкәсендәге вәкаләтле органы белән түбәндәге мәсьәләләр буенча үз позициясен язма рәвештә килештерергә тиеш:

1. хуҗалык җәмгыятенең гамәлгә кую документларына үзгәрешләр кертү;
2. хуҗалык җәмгыятен бетерү һәм үзгәртеп кору;

3) хуҗалык җәмгыятенең устав капиталы күләмен үзгәртү;

4) хуҗалык җәмгыятенең идарә итү һәм тикшереп тору органнарына конкрет затларны билгеләп кую, сайлау, хуҗалык җәмгыятенең бердәнбер башкарма органын төзү, хуҗалык җәмгыятенең бердәнбер башкарма органы белән хезмәт шартнамәсе шартларын раслау, шул исәптән хуҗалык җәмгыятенең социаль-икътисадый хәле күрсәткечләренә (индикаторларына) ирешү турында, хуҗалык җәмгыятенең бердәнбер башкарма органына бүләкләү (премияләр яисә башка түләүләр) күләмен һәм аны түләү тәртибен билгеләү, хуҗалык җәмгыятенең бердәнбер башкарма органы вәкаләтләрен вакытыннан алда туктату;

5) хуҗалык җәмгыяте тарафыннан аны гамәлгә ашыруда кызыксыну булган алыш-бирешне башкару;

6) хакы хуҗалык җәмгыяте активларының баланс хакыннан 25 һәм аннан да күбрәк процент тәшкил иткән мөлкәтне хуҗалык җәмгыяте тарафыннан сатып алуга яисә читләштерүгә, шулай ук әлеге мөлкәтне ышанычлы идарәгә, арендага, залогка (ипотекага) тапшыруга бәйле эре алыш-бирешне хуҗалык җәмгыяте тарафыннан башкару;

1. хуҗалык җәмгыяте тарафыннан башка коммерциячел оешмалар төзүдә катнашу (шул исәптән кече хуҗалык җәмгыятьләрен гамәлгә кую), финанс-сәнәгый төркемнәр, ассоциацияләр һәм берләшмәләр төзүдә катнашу;
2. хакы хуҗалык җәмгыяте активларының баланс хакыннан 10 һәм аннан да күбрәк процент тәшкил иткән мөлкәтне хуҗалык җәмгыяте тарафыннан турыдан-туры йә читләтеп сатып алуга, читләштерүгә яисә читләштерү мөмкинлегенә бәйле алыш-бирешне яисә үзара бәйле булган берничә алыш-бирешне хуҗалык җәмгыяте тарафыннан башкару;

9) хуҗалык җәмгыяте тарафыннан күчемсез мөлкәт белән алыш-бирешләр башкару.

2. Хуҗалык җәмгыятенең бер идарә итү органында дәүләт мәнфәгатьләрендә эш итүче берничә вәкил булганда, хуҗалык җәмгыяте белән идарә итү мәсьәләләре буенча карарлар проектларына тавыш биргәндә, дәүләт мәнфәгатьләрендә эш итүче вәкилләрнең бердәм позициясе алдан билгеләнә.

3. Дәүләт мәнфәгатьләрендә эш итүче вәкил тарафыннан хуҗалык җәмгыяте белән идарә итү мәсьәләләре буенча карарлар проектларына тавыш биргәндә үз позициясен килештерү тәртибе, дәүләт мәнфәгатьләрендә эш итүче вәкилләрнең хуҗалык җәмгыяте белән идарә итү мәсьәләләре буенча карарлар проектларына тавыш биргәндә бердәм позициясен билгеләү тәртибе Татарстан Республикасы Министрлар Кабинеты тарафыннан билгеләнә.

4. Хуҗалык җәмгыяте белән идарә итү мәсьәләләре буенча карарлар проектларына тавыш биргәндә үз позициясен килештерүнең билгеләнгән тәртибен бозган, шулай ук тавыш бирүе килештерү нәтиҗәләренә туры килмәгән дәүләт мәнфәгатьләрендә эш итүче вәкилләр законнар нигезендә җаваплы булалар.

11 статья. **Татарстан Республикасы аерым закон актларының (закон актлары нигезләмәләренең) үз көчен югалтуын тану**

Түбәндәгеләрне үз көчен югалткан дип танырга:

1. «Хуҗалык җәмгыятьләренең һәм ширкәтләренең идарә итү һәм тикшереп тору органнарында дәүләт вәкилләренең катнашу тәртибе турында» 2000 елның 19 октябрендәге 383 номерлы Татарстан Республикасы Законын (Татарстан Дәүләт Советы Җыелма басмасы, 2000, № 11 (9);

2) «Хуҗалык җәмгыятьләренең һәм ширкәтләренең идарә итү һәм тикшереп тору органнарында дәүләт вәкилләренең катнашу тәртибе турында» Татарстан Республикасы Законына үзгәрешләр кертү хакында» 2005 елның 12 декабрендәге 122-ТРЗ номерлы Татарстан Республикасы Законын (Татарстан Дәүләт Советы Җыелма басмасы, 2005, № 12 (I өлеш);

3) «Татарстан Республикасы дәүләт мөлкәтен хосусыйлаштыру турында» Татарстан Республикасы Законына һәм Татарстан Республикасының аерым закон актларына үзгәрешләр кертү хакында» 2015 елның 7 октябрендәге 70-ТРЗ номерлы Татарстан Республикасы Законының 2 статьясын (Татарстан Дәүләт Советы Җыелма басмасы, 2015, № 10 (I өлеш);

4) «Татарстан Республикасының аерым закон актларына үзгәрешләр кертү турында» 2023 елның 6 апрелендәге 24-ТРЗ номерлы Татарстан Республикасы Законының 10 статьясын (Татарстан Республикасы законнар җыелмасы, 2023, № 27 (I өлеш).

12 статья. **Әлеге Законның үз көченә керүе**

Әлеге Закон рәсми басылып чыккан көненнән соң 10 көн узгач үз көченә керә.

Татарстан Республикасы

Рәисе Р.Н. Миңнеханов

Казан, Кремль

2023 ел, 20 июнь

№ 55-ТРЗ